Izvor: N1

Andro Vlahušić zatražio je, kako doznajemo, ostavku Ivana Vrdoljaka s mjesta šefa HNS-a, a prema neslužbenim informacijama za to ima podršku počasne predsjednice stranke Vesne Pusić. Mnogo HNS-ovaca želi isto te se pojavljuju nagađanja da Vrdoljak 'leti' s čelne pozicije već sljedećega tjedna.

Dio HNS-a smatra da je Vrdoljak svojim postupcima ozbiljno naštetio Anki Mrak Taritaš te da je on glavni krivac za njezin poraz u drugom krugu lokalnih izbora.



Kažu mi iz @HaeNeS_ da će "rastavit @ivanvrdoljak na proste faktore". Kako god, mislim da neće još dugo biti na mjestu šefa stranke #n1info — Hrvoje Kresic (@hkresic) June 4, 2017

S Vesnom Pusić je o ovoj temi razgovarala naša reporterka Ana Mlinarić.

Kasnonoćni tvit Ivana Vrdoljaka. Je li otežao Anki Mrak-Taritaš?



To su teme o kojima se uvijek razgovara nakon izbora. Ako pobijediš onda je sve pozitivno, a ako ne onda se sve interpertira i traži se što je smetalo.



Kakav je vaš dojam bio kad je to obavio?



Nisam čak niti mislila da ide u tom pravcu, ali bio je jasni stav da HNS neće u koaliciju s HDZ-om, ne zato jer bilo koga mrzi nego jer je naša uloga i misija kao stranke podrška i afirmacija građanske i pristojne Hrvatske. Tko god se tome približio, dapače. Čini mi se da su u obrnutom pravcu krenuli. Kad bi sve stanke preuzele naše vrijednosti ja bih to smatrala velikim uspjehom i voljela bih da preuzmu te stavove. Ali dok ne, onda ne.

Je li Vrdoljak skupljao ljude unutar stranke?



U kojoj mjeri je to bilo na dnevnom redu ćemo razgovarati. Ja mislim da to nikad nije bilo u pravom smislu riječi. To su teme za od utorka pa na dalje, kada ćemo o tome početi razgovarati.



Mrak-Taritaš je sazvala pressicu u petak i jasno rekla svoju poziciju. Ona je bila kandidatkinja i njezina riječ se tu broji. Ono što ona kaže je ono što će biti što se Zagreba i nje tiče. Ona je tu bila nedvosmislena. Bila je krajnje dosljedna i krajnje poštena.



Treba li Vrdoljak odgovarati i zbog poraza Štromara u Varaždinskoj županiji?



Razgovarat ćemo o tome...

Podsjetimo, predsjednik HNS-a Ivan Vrdoljak prije neki je dan na Twitteru komentirao političku situaciju na nacionalnoj razini: "Danas sigurniji nego ikad, na reformi obrazovanja lomi se budućnost Hrvatske. I to prava, izvorna reforma bez ideologije, nošena energijom i emocijom za budućnost, a pokretana strašću ljudi koji su je stvarali. Učinit ću sve što je u mojoj moći da krene što prije makar mi to bilo zadnje što ću učiniti u politici!''

Nemali je broj onih koji smatraju da je upravo ta Vrdoljakova objava na društvenim mrežama kumovala neuspjehu Anke Mrak Taritaš u drugom krugu lokalnih izbora za gradonačelnicu Zagreba.





Andro Vlahušić zatražio ostavku @ivanvrdoljak s mjesta predsjednika @HaeNeS_, neslužbeno za ovaj potezu ima podršku @vpusic#n1info — Hrvoje Kresic (@hkresic) June 4, 2017

Tijek događaja iz minute u minutu pratite OVDJE.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.